cyanic-selkie/wikianc huggingface dataset:
Իմպրեսիոնիզմ
Գրականության մեջ
Լայն է իմպրեսիոնիզմի ոճական ազդեցությունը տարբեր երկրների գրականության վրա՝ Է. Զոլա, Ժ.-Կ. Հյուիսմանս, Է. և Ժ. Գոնկուր Եղբայրներ, Գի դը Մոպասան, Ս. Պրուստ (Ֆրանսիա), 0. Ուայլդ, Ռ. Ստիվենսոն, Ջ. Կոնրադ (Անգլիա), Յո. Շլաֆ, Ս. Գերգե, Հ. Բար, Գ. Հաուպտման, Ռ.-Մ. Ռիլկե (Գերմանիա), Կ. Համսուն, Ս. Շնիցլեր (Նորվեզիա), Ա. Չեխով, Ի․ Բունին, Ա. Բալմոնտ և ուրիշներ։ Այդ գրողների որոշ մասի ստեղծագործությունը, հիմնականում պատկանելով գեղարվեստական այլ ուղղությունների, ձևավորվել է նաև Իմպրեսիոնիզմի ստեղծագործական հնարներով։ Դրանց մեջ կան նաև իմպրեսիոնիզմի հետևողական ներկայացուցիչներ։ Հայ գրականության մեջ ամենացայտուն իմպրեսիոնիստը Տ. Չրաքյանն է՝ ստեղծագործությամբ և տեսական հայացքներով։ Իմպրեսիոնիզմի ոճի ազդեցությունը նկատվում է Գ․ Զոհրապի, Ս. Զորյանի, Ա. Բակունցի պատմվածքներում։ Թատրոնում իմպրեսիոնիզմի արտահայտչամիջոցները կիրառվեցին Ա. Անտուանի (Ֆրանսիա), Մ. Ռայնհարդի (Գերմանիա), Վ. Մեյերխոլդի (Ռուսաստան) բեմադրություններում։ Դրանք աչքի էին ընկնում գործող անձանց և բեմական մթնոլորտի վառ, ցայտուն, փութկոտ բնութագրումներով, կերպարների հոգեբանության ներքին պրոցեսների ընդգծված արտահայտությամբ։ Իմպրեսիոնիզմի ուղղության երաժշտական ճյուղը ձևավորվեց Ֆրանսիայում, 19-րդ դարի 80-90-ական թվականներին։
Ծանոթագրություններ
Կատեգորիա:Իմպրեսիոնիզմ Կատեգորիա:Արվեստի ոճեր Կատեգորիա:Գեղանկարչություն Կատեգորիա:Արվեստի պատմություն
Հսկա գետակինճ
Հսկա գետակինճ, վերացած կենդանատեսակ, որն ապրել է Հարավային Չինաստանում, ըստ որոշ տվյալների այն տարածված է եղել նաև Ճավայում և Վիետնամում։ Այն հայտնվել է վաղ պլեյտոցենում և ապրել մինչև վաղ գոլոցեն ։ Այն ավելի երկար էր, քան ժամանակակից գետակինճը, միջին երկարությունը եղել է 2.1 մետրից (6.9 ֆուտ) միչև 3.5 մետր (11 ֆուտ), իսկ հասակը՝ 0.9 մետրից (3.0 ֆուտ) միչև 1.5 մետր (4.9 ֆուտ)։ Նրա հավանական քաշը 500 կգ է եղել ։
Բեն Մակլեմոր
Բեն Մակլեմոր III (անգլ.` Ben McLemore III, ծնվ.` փետրվարի 11, 1993 թ.), ամերիկացի պրոֆեսիոնալ բասկետբոլիստ, հարձակվող պաշտպան։ Հանդես է գալիս Բասկետբոլի ազգային ասոցիացիայի (NBA) «Լոս Անջելես Լեյքերս» ակումբում։
Ուսանողական առաջնությունում հանդես է եկել Կանզասի համալսարանի «Ջեյհոքս» ակումբում։ Ընտրվել է NBA-ի 2013 թվականի դրաֆթի առաջին ռաունդի 7-րդ ընտրությամբ՝ «Սակրամենտո Քինգսի» կողմից։
Ժամանակին Մակլեմորի խաղաոճը համեմատվում էր NBA-ի վետերան ռմբարկու Ռեյ Ալենի խաղաոճի հետ  ։
Ուելսոնի ավագ դպրոցի փակումից հետո Մակլեմորը հաճախում է Օուք Հիլի ակադեմիա, այնուհետև՝ Քրիստիան լայֆ ավագ դպրոց, ինչի պատճառով Ուսանողական սպորտաձևերի ասոցիացիան (NCAA) թույլատրում է նրան մասնակցել Կանզասի բասկետբոլային թիմի մարզումներին ավելի ուշ՝ սկսած երկրորդ կիսամյակից։
Համալսարանային կարիերայի սկզբում Մակլեմորը չէր համարվում դրաֆթի առաջին ռաունդի ֆավորիտ, սակայն անցկացրած 24 հանդիպումներից հետո նրա միջին ցուցանիշները բավարար տպավորություն են թողնում սկաուտների վրա. 16, 8 միավոր, 5, 5 անդրադարձ, 1, 9 արդյունավետ փոխանցում, 51, 3% նետման արդյունավետություն, ինչպես նաև 87, 6% արդյունավետություն տուգանային գծից։
Անձնական կյանքը
Ունի կրտսեր եղբայր՝ Քևին անունով, ով ներկայումս հանդես է գալիս Սենթ Լուիս Նորմանդի ավագ դպրոցի թիմում՝ որպես խաղարկող ։
Արտաքին հղումներ
Կատեգորիա:1993 ծնունդներ Կատեգորիա:Փետրվարի 11 ծնունդներ Կատեգորիա:Ամերիկացի բասկետբոլիստներ Կատեգորիա:Սակրամենտո Քինգսի բասկետբոլիստներ
Վրթանեսյան
Վրթանեսյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Գրիգոր Ը Խանձողատ
Կենսագրություն
Մականունն է «Խանձողատ»։ Հավանաբար խանձ կամ կրակի իմաստ կա բառի մեջ, սակայն հայտնի չէ՝ արդյոք խանձող ու այրող է նշանակում, թե ոչ։ Գուցե այդպես է անվանվել իր արտաքինի կամ գործունեության պատճառով։
Առաքել Դավրիժեցին 1418 թվականին հիշատակում է.
Մեկ այլ հիշատակարանում արդեն իսկ 1416 թվականից հիշատակվում է Պողոս Գ Գառնեցին՝ որպես Հայոց հայրապետ։ Իր յոթնամյա գահակալության շրջանում Գրիգոր Ը Խանձողատը հիշատակության արժանի ոչինչ չի արել։
Գրիգոր Ը Խանձողատի գահակալության օրոք Կիլիկիայում տիրող խառնաշփոթն էլ ավելի էր վատթարացել, որն էլ պատճառ էր հանդիսացել Մեծ Հայքի վարդապետների՝ Հայրապետական Աթոռը Կիլիկիայից Սբ. Էջմիածին փոխադրելու և Աղթամարի Հայրապետական Աթոռի գործունեությունը դադարեցնելու որոշման ընդունմանը։ Որոշվեց Սիս ուղարկել Երուսաղեմի Հայոց պատրիարք Պողոս արքեպիսկոպոս Գառնեցուն, ով 1417 թվականին մեկնեց Սիս և ձեռք բերելով տեղի ամիրաների համակրանքն ու աջակցությունը՝ կարողացավ բացահայտել Գրիգոր Ը Խանձողատի զեղծումները։ Այսպիսով վերջինս գահընկեց արվեց և աքսորվեց անհայտ ուղղությամբ։ Գրիգոր Ը Խանձողատի գահընկեցությունն ու աքսորը բավական էին Պողոս Բ Գառնեցուն որպես օրինավոր կաթողիկոս ճանաչելու համար։
Գրականություն
Կատեգորիա:1420 մահեր Կատեգորիա:Ամենայն Հայոց Կաթողիկոսներ
Դահու
Դահուն (Dahu, 大胡), չինական լարային երաժշտական գործիք է։ Այն նման է չինական մեկ այլ գործիքի՝ էրհուին, բայց ավելի մեծ է և հնչողությամբ ավելի թավ։
Ընդհանուր բնութագիր
Դահուն, ինչպես և հուցին ընտանիքին պատկանող մյուս գործիքները, դրվում է ծնկին՝ հորիզոնական ուղղությամբ։ Այն ունի երկու լար։ Աղեղն անցնում է երկու լարերի միջով, ինչը դժվարացնում է պիցիկատո նվագելը։ Դահուն 21-րդ դարի սկզբին մտավ չինական ազգային նվագախմբերի կազմի մեջ։ Այն հնչողությամբ մեկ օկտավա ցածր է էրհուից։
Վերջին ժամանակներում դահու նվագողների թիվը բավականին նվազել է։
Ղարադաղլի
Ղարադաղլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նառիման
Նառիման, ավան (քաղաք) Արևմտյան Հայաստանում, Էրզրումի վիլայեթի Մամրվանի գավառակում։ Գտնվում էր Թորթում քաղաքից արևելք, Օլթիի գետի վերին հոսանքի տարածքում։
Պատմություն
Հնում կոչվել է Մարմվան կամ Մամերվան։ XIX դարում քաղաք էր։ XIX դարի վերջերին մտնում էր Կարսի մարզի Օլթիի գավառի մեջ։
Բնակչություն
1800-1830-ական թվակականներին ուներ 8000, իսկ 1830-1850-ական թվականներին՝ 3000 բնակիչ, որից 2000-ը՝ հայեր։ XX դարի սկզին ուներ 100 տուն բանկիչ, որոնք թրքացած հայեր էին։
Օգտակար հանածոներ
Ավանն ուներ քարածխի հանքեր։
Պատմամշակութային կառույցներ
Նառիմանն ուներ եկեղեցի, սրբատեղի, հին մատուռ։ Ավանում էր գտնվում նաև հին Մամրվան բերդի ավերակները ։
Ծանոթագրություններ
Կատեգորիա:Արևմտյան Հայաստանի գյուղեր
Վիդրեչկա
Վիդրեչկա (Видречка), գետ Ռուսաստանում, հոսում է Կարելական ինքնավար հանրապետությունում և Կեմսկի շրջանում։ Գետաբերանը տեղակայված է Ավներեկա գետի աջ ափին՝ 2,5 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության >.
Արտաքին հղումներ
Կատեգորիա:Ռուսաստանի գետեր
Նենսի Կարդենաս
Նենսի Կարդենաս (Nancy Cárdenas, ), մեքսիկացի դերասանուհի, բանաստեղծուհի, գրող, ֆեմինիստ, դրամատուրգ, առաջին մեքսիկացի կանանցից մեկը, ով հրապարակավ հանդես է եկել քամինգ աութով։
Կենսագրություն
Նենսի Կարդենասը ծնվել է 1934 թվականի մայիսի 29-ին Կոաուիլա նահանգի Պառաս դե լա Ֆուենտե քաղաքում։ 1954-1960 թվականներին աշխատել է որպես ռադիոհաղորդավար։ Ստացել է փիլիսոփայության և գրականության դոկտորի կոչում Մեքսիկայի ազգային ինքնավար համալսարանում, 1960-1961 թվականներին սովորել է Եյլի համալսարանի թատրոնի և կինոյի ռեժիսուրայի ֆակուլտետում, 1961 թվականին Լոձում (Լեհաստան) անցել է լեհերեն լեզվի և գրականության դասընթացներ, շատ է ճանապարհորդել Եվրոպայում։
1970-ականների սկզբին սկսել է հետաքրքրվել ԱՄՆ-ում և Արևմտյան Եվրոպայում սեռական փոքրամասնությունների իրավունքների շարժումով, իր երկրում ԼԳԲՏ համայնքի վիճակով և իր տանը բացել է միասեռական գրողների համար գրական սալոն։ 1973 թվականին մեքսիկական հեռուստատեսությամբ 24 ժամ թոք-շոուի ժամանակ, երբ քննարկվել է միասեռական աշխատակցի աշխատանքից հեռացնելու հարցը, նա հայտարարել է իր կողմնորոշման մասին՝ այդպիսով դառնալով Մեքսիկայի առաջին բացահայտված լեսբուհին հասարակական գործիչների շրջանում։ 1974 թվականին հիմնադրել է Համասեռամոլների ազատագրման ճակատը (FLH) : Մասնակցել է լեսբիների համաժողովներին Լատինական Ամերիկայում և սկսել է գրել ու բեմադրել ավելի բացահայտ լեսբիական պիեսներ։ 1979 թվականին համագործակցել է Կառլոս Մոնսիվայսի հետ՝ նկարահանելով México de mis amores վավերագրական ֆիլմը։
1978 թվականի հոկտեմբերի 2-ին Տլատելոլկոյի կոտորածի հիշատակին նվիրված երթի ժամանակ նա գլխավորել է առաջին գեյ-շքերթը Երեք մշակույթների հրապարակում։
Մահացել է Մեխիկոյում 1994 թվականի մարտի 23-ին, կրծքագեղձի քաղցկեղից ։
Ծանոթագրություններ
Կատեգորիա:Մեքսիկացի կին դրամատուրգներ Կատեգորիա:Մեքսիկացի ֆեմինիստներ Կատեգորիա:Մեքսիկացի ֆեմինիստ գրողներ Կատեգորիա:Լեսբուհի գրողներ Կատեգորիա:Մեքսիկացի դերասանուհիներ Կատեգորիա:Մեքսիկացի գրողներ Կատեգորիա:Մեքսիկացի կոմունիստներ Կատեգորիա:Մեքսիկացի թարգմանիչներ Կատեգորիա:Ֆեմինիստ գրողներ Կատեգորիա:Մեքսիկացի դրամատուրգներ Կատեգորիա:Մեքսիկացի հասարակական գործիչներ Կատեգորիա:Եյլի համալսարանի շրջանավարտներ Կատեգորիա:ԼԳԲՏ իրավունքների ակտիվիստներ Կատեգորիա:Թատրոնի դերասանուհիներ Կատեգորիա:Հեռուստատեսային դերասանուհիներ Կատեգորիա:Քաղցկեղից մահացածներ Կատեգորիա:Բանաստեղծներ այբբենական կարգով
Ուրգունովո
Ուրգունովո (Ургуново, Өргөн), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 658 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուչալինսկի շրջանի բնակավայրեր
Բո Դալաս
Թեյլոր Մայքլ Ռոտունդա (անգլ.` Taylor Michael Rotunda, ), առավել հայտնի Բո Դալաս ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպությունում հանդես գալու տարիներից։
«WWE NXT» կրտսեր առաջնությունում ելույթ ունենալու տարիներին մեկ անգամ նվաճել է NXT չեմպիոնատը, երեք անգամ՝ FCW Ֆլորիդայի ծանրքաշային չեմպիոնատը և երկու անգամ՝ FCW թիմային չեմպիոնատը՝ ավագ եղբոր՝ Վինդհեմի հետ։
Նախկին ըմբիշ Մայք Ռոտունդայի կրտսեր որդին է։
Անձնական կյանքը
Հաճախել է Հերնանդոյի ավագ դպրոցը, որտեղ զբաղվել է օլիմպիական ըմբշամարտով և ամերիկյան ֆուտբոլով։ Դպրոցը 2008 թվականին ավարտելուց հետո կրթաթոշակային ծրագիր է ստացել Վեբերի միջազգային համալսարանից, սակային ինչ-ինչ պատճառներով գործարքը չեղյալ է հայտարարվել, որից հետ սկսել է զբաղվել ռեստլինգով։
Երրորդ սերնդի ըմբիշ է։
Արտաքին հղումներ
Կատեգորիա:1990 ծնունդներ Կատեգորիա:Ամերիկացի պրոֆեսիոնալ ըմբշամարտիկներ
Պոոռա
Պոոռա (Pööra), գյուղ Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղում բնակվում էր 96 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Պուուռմանի շրջանի բնակավայրեր Կատեգորիա:Էստոնիայի գյուղեր
Լորեն Ջերման
Լորին Քրիստինա Ջերման (Lauren Christine German, ), ամերիկացի դերասանուհի։
Տոռեմոնտալբո
Տոռեմոնտալբո  (Torremontalbo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,07 կմ2 տարածք։ Բնակչությունը կազմում է 15 մարդ (2010 թվականի տվյալներով)։ Գտնվում է պրովինցիայի վարչական կենտրոնից 26 կմ հեռավորության վրա։
Կատեգորիա:Իսպանիայի բնակավայրեր
Լորեն Ջերման
Կարիերա
Լորին Քրիստինա Ջերմանը ծնվել է 1978 թվականի նոյեմբերի 29-ին Հանթինգտոն-բիչում, Կալիֆոռնիա, ԱՄՆ։ Լորինը ստացել է պարուհու որակավորում Օրանժ-Քաունթի արվեստների ավագ դպրոցում։
Առաջին անգամ հեռուստատեսությունում երևացել է 2000 թվականին։ 2002 թվականին «Maxim» ամսագրի «Hot 100 of 2002» ցուցակում զբաղեցրել է 47-րդ տեղը ։ Առավել հայտնի է դարձել «Հոստել 2» ֆիլմում Բեթի դերակատարման շնորհիվ։ 2011 թվականին Լորինը նկարահանվեց «Բաժանում» ֆիլմի գլխավոր դերում ։ 2011—2012 թվականներին նկարահանվել է  «Հավայի 5-0» սերիալում ։ 2012-2015 թվականներին նկարահանվել է «Չիկագոյի հրշեջները» սերիալում, ինչի համար 2015 թվականին առաջադրվել է «People’s Choice Awards» մրցանակաբաշխության «Սիրելի կերպար, ում մենք ամենից շատն ենք կարոտում» անվանակարգում ։
Աստերոիդների ցանկ (268701-268800)
Աստերոիդների ցանկ (268601-268700) * Աստերոիդների ցանկ * Աստերոիդների ցանկ (268801-268900)
(1231) Ավրիկուլա
(1231) Ավրիկուլա (Auricula), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Կառլ Ռեյնմուտի կողմից Հայդելբերգում ։
Աստերոիդների ցանկ (96601-96700)
Աստերոիդների ցանկ (96501-96600) * Աստերոիդների ցանկ * Աստերոիդների ցանկ (96701-96800)
(1231) Ավրիկուլա
Միջին հեռավորությունը Արեգակից կազմում է 2,66865 ա. մ., առավելագույնը մոտենում է 2,4371 ա. մ. հեռավորության վրա և հեռանում 2,9002 ա. մ. ։ Արեգակի շուրջ մեկ ամբողջական պտույտ է կատարում 1592,34 երկրային օրվա ընթացքում, իր ուղեծրով շարժվելով միջինում 0,226082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,49° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պողոս Բ Գառնեցի
Պողոս Բ Գառնեցի, Ամենայն Հայոց կաթողիկոս 1418 թվականից։ Հաջորդել է Գրիգոր Ը Խանձողատին։ Ծննդյան թիվն անհայտ է, ծնվել է Այրարատի Գառնի գյուղում։ Մահացել է 1430-ին Սիս քաղաքում։
Կրթությունը ստացել է Տաթևի վանքում՝ աշակերտելով Գրիգոր Տաթևացուն։ 1413-1418 թվականներին եղել է Երուսաղեմի պատրիարք։ 1413 թ.-ին գնել և Երուսաղեմի Սուրբ Հակոբ վանքին է նվիրել Գեթսեմանիի Ձիթենյաց պարտեզը։
1418 թվականին արևելահայ հոգևորականների խնդրանքով մեկնել է Սիս՝ կաթողիկոսարանում տիրող երկպառակություններին վերջ տալու նպատակով։ Նույն թվականին գահընկեց է արել Գրիգոր Ը Խանձողատին և դարձել Ամենայն Հայոց կաթողիկոս։
Իրականացրել է շինարարական աշխատանքներ։ 1423 թվականին կառուցել է նոր հայրապետանոց, ձեռնարկել Սբ. Աննա հայրապետանիստ վանքի վերականգնումը։ 1419 թվականին գրել է տվել Ճառընտիր, 1422 թվականին Հայսմավուրք ու Տարեգիրք, ընդօրինակել տվել այլ ձեռագրեր։
Հայրապետական աթոռն ամրապնդելու և լատինամետ տարրի դեմ պայքարն իրագործելու համար Արևելյան Հայաստանից հրավիրել է եկեղեցու նվիրյալ հոգևորականների։
Թեև Սսի միաբան եպիսկոպոսները ընդունեցին Պողոս Բ Գառնեցու կաթողիկոսությունը, միևնույնն է չհաշտվեցին իրենց զեղծումների դեմ սկսված պայքարի և Արևելյան Հայաստանից եկած աբեղաների և վարդապետների ներկայության հետ, որն էլ պատճառ դարձավ Հայոց հայրապետի եղերական մահվան։ Նա եղավ այն կաթողիկոսներից, որոնց Սսի միաբանները «դեղ մահու արբուցին և ի կենաց աստի հանին»։
Կաթողիկոսական գահին Պողոս Բ Գառնեցուն հաջորդել է Կոնստանդին Զ Վահկացին։
Cup of China 2006
Cup of China 2006, 2006-2007 թվականներին կայացած գեղասահքի միջազգային առաջնություն, (գրան պրի)։ Կազմակերպիչները եղել են Չինաստանի գեղասահքի ասոցիացիայի անդամները։ Առաջնությունը տեղի է ունեցել 2006 թվականի նոյեմբերի 11-ին, Նանկանի օլիմպիական մարզահամալիրում։
Վահրամյան
Վահրամյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Պահլավերեն հիմքով ազգանուններ
Cup of China 2006
Արտաքին հղումներ
Cup of China
Կատեգորիա:Cup of China ըստ տարվա
Սալոմա
Սալոմա (Saloma, իսկական անունը՝ Սալմա Իսմաիլ (Salma Ismail, ), սինգապուրցի և մալայզիացի կինոդերասանուհի և երգչուհի, ժողովրդական և էստրադային երգերի կատարող։
Համառոտ կենսագրություն և ստեղծագործություններ
Երգեցողական ունակություններ է դրսևորել վաղ մանկությունից։ 1952 թվականին նկարահանվել է երաժշտական «Ծիածան» ֆիլմում, 1953 թվականին՝ «Նորմեր» ֆիլմում։ Առաջին ձայնասկավառակը ձայնագրել է 1954 թվականին։ Տևական ժամանակ հանդես է եկել «Մարիա Մենադո» համույթում, հյուրախաղերով հանդես է եկել արտասահմանում (ԱՄՆ, Ավստրալիա)։ Հնչյունավորել է ֆիլմերի երգեր։ Այդ ժամանակների հիթերի թվում են նրա կատարած «Թանջուգա ծաղիկ», «Արա՛, ինչպես ես», «Երբ գալիս է գիշերը» և այլ երգեր ։
Համագործակցություն Պ․ Ռամլիի հետ
Մեծամասամբ ստեղծագործել է 1960-1970-ական թվականներին, երբ ստեղծագործական համագործակցություն է հաստատել դերասան, ռեժիսոր, կոմպոզիտոր և երգիչ Պ․ Ռամլիի հետ, որը 1961 թվականին դարձել է նրա ամուսինը ։ Ընդհանուր առմամբ ձայնասկավառակի վրա անհատական և Պ. Ռամլիի հետ զուգերգով ձայնագրվել է տարբեր ժանրերի ավելի քան 500 երգ (չա-չա-չա, ջազ, թվիստ և այլն)։
Արտաքին հղումներ
Կատեգորիա:Հունվարի 22 ծնունդներ Կատեգորիա:1935 ծնունդներ Կատեգորիա:Ապրիլի 25 մահեր Կատեգորիա:1983 մահեր Կատեգորիա:Անձինք այբբենական կարգով Կատեգորիա:20-րդ դարի դերասաններ Կատեգորիա:Մալայզիացի երգիչներ
Պավլովկա (գյուղ, Կոզելշչինայի շրջան)
Պավլովկա (Павлівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Պավլովկա գյուղում բնակվում էր 127 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Ղարաթաշ
Ղարաթաշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Քրոթ
Քրոթ (Crwth, հին կելտերեն՝ krotto), հին ուելսական ազգային երաժշտական գործիք։ Այն ժամանակին վայելել է մեծ համբավ։ Գործիքի նմուշներից այժմ պահպանվել են միայն որոշ երաժշտական թանգարաններում։
Բնութագիր
Գործիքն իր անունն ստացել է հին կելտերենից. «կրոտտո» նշանակում է կլոր առարկա։ Այն ունի տափակ տեսք։ Գործիքի երկու մասերում կան երկու մեծ անցքեր։ Ձեռքն անցնում է անցքերից մեկի միջով և հպվում լարերին։ Սովորաբար քրոթն ունի վեց լար. չորսը գործիքին կպած են, երկուսը՝ առանձին։
10-րդ դարից սկսած քրոթն սկսել են նվագել աղեղով։ Հենց այս ժամանաշրջանում էլ այս գործիքը լայն օգտագործում էր վայելում Միջնադարում։ Գործիքն ստեղծվել է ավելի վաղ ժամանակաշրջաններում և նմանացվել է քնարին։
Այժմ գործիքի նվագը փոքր-ինչ նման է ջութակին. այն հենում են ուսին, նվագը ավելի հեշտ դարձնելու նպատակով հատուկ շորով այն կապում են վզից։
Արտաքին հղումներ
Կատեգորիա:Լարային երաժշտական գործիքներ Կատեգորիա:Անգլիական երաժշտական գործիքներ
Պոոռավեռե
Պոոռավեռե (Pööravere), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Հալինգա շրջանի բնակավայրեր Կատեգորիա:Էստոնիայի գյուղեր
(9094) Բուցուեն
Միջին հեռավորությունը Արեգակից կազմում է 2,86735 ա. մ., առավելագույնը մոտենում է 2,7232 ա. մ. հեռավորության վրա և հեռանում 3,0115 ա. մ. ։ Արեգակի շուրջ մեկ ամբողջական պտույտ է կատարում 1773,45 երկրային օրվա ընթացքում, իր ուղեծրով շարժվելով միջինում 0,202994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,45° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Զիզինիո
Թոմաս Սոարես դա Սիլվա (Զիզինիո)  (Tomás Soares da Silva/Zizinho, ), բրազիլացի ֆուտբոլիստ, հարձակվող, Բրազիլիայի ազգային հավաքականի նախկին խաղացող։
Ակումբային կարիերա
Սկսած 15 տարեկանից Զիզինիոն եղել է «Կարիոկա» ակումբի անդամ, որի հիմնադիրը նրա հայրն էր, իսկ 17 տարեկանում տեղափոխվել է «Բայրոն»` մնալով այնտեղ 4 ամիս։ Հետո Զիզինիոն փորձեց ընդգրկվել մեծահասակների ակումբներ, բայց և՛ «Ամերիկան», և՛ «Սան Կրիստովոան» հրաժարվեցին նրա ծառայություններից։ Այդ ժամանակ Զիզինիոն 1939 թվականին որոշեց իր ուժերը փորձել «Ֆլամենգոյում»։ Ակումբում անցկացրեց մեկ մարզում, և ապա տեղի ունեցավ հետևյալը. արգենտինական «Ինդեպենդյենտե » ակումբի դեմ խաղի ժամանակ հանդիպման ավարտից 10 րոպե առաջ վնասվածք ստացավ հայտնի Լեոնիդասը. թիմի մարզիչ Ֆլավիո Կոշտան համարձակվեց խաղադաշտ դուրս բերել 18-ամյա Զիզինիոյին և չսխալվեց. բրազիլացին դարձավ 2 գոլի հեղինակ։ Ֆուտբոլիստի հետ կնքվեց պայմանագիր, և հենց նա դարձավ «Սև ալմաստի» (Լեոնիդաս դա Սիլվայի) հետնորդը։ 1940 թվականին նա առաջին անգամ ներգրավվեց Ռիոյի հավաքականում, իսկ 1942-1944 թվականները անվանեցին «Ֆլամենգոյի» պատմության «ոսկե եռամյակ». այս 3 տարիներին ակումբը 3 անգամ անընդմեջ հաղթեց Ռիոյի առաջնությունը։
1950 թվականի աշխարհի առաջնությունից առաջ Զիզինիոն անսպասելիորեն տեղափոխվեց «Բանգու»։ «Ռուբրոնեգրոսի» նախագահ Դարիո դե Մելոյի այս որոշումը խիստ զայրացրեց Զիզինիոյին. «Ես մի քանի անգամ ստիպված եմ եղել խաղալ Ձեզ համար վնասված ոտքով, իսկ Դուք ինձ վաճառեցիք իմ մեջքի ետևում` կանգնեցնելով փաստի առաջ...»: «Բանգուն» առավել ցածրամակարդակ ակումբ էր, քան «Ֆլամենգոն»։
1957 թվականին Զիզինիոն տեղափոխվեց «Սան Պաուլու» և հենց նույն տարում այդ ակումբի հետ հաղթեց Սան Պաուլույի առաջնությունը, բայց շուտով ստիպված էր լքել ակումբը. ակումբը նրա վրա տուգանք սահմանեց «գիշերային զվարճանքների» պատճառով, մամուլը սկսեց վարկաբեկել ֆուտբոլիստին և հարձակվողը ինքը որոշեց հեռանալ ակումբից` ոչ այնքան հայտնի «Ուբերաբու»` Բրազիլիայի հավաքականի 1950-ական թվականների դեմքերից մեկի` Ալվին Դանիլոյի խորհրդով։ Վերջապես իր կարիերան Զիզինիոն ավարտեց 41 տարեկան հասակում չիլիական «Աուդաքս Իտալյանո» ակումբում` կատարելով խաղացող մարզիչի պարտականությունները։
Ելույթներ ազգային հավաքականում
Զիզինիոն մասնակցել է 1950 թվականի աշխարհի առաջնությանը, որը տեղի ունեցավ հենց Բրազիլիայում։ Առաջին երկու հանդիպումները` Մեքսիկայի և Շվեյցարիայի հավաքականների դեմ, Զիզինիոն բաց թողեց` թեթև վնասվածքի պատճառով։ Հարավսլավիայի հավաքականի դեմ խաղի սկսվելուց առաջ Բալկանյան թիմի ավագ Ռայկո Միտիչը, տրիբունայի ներքևում գտնվող հատվածում մարզվելու ժամանակ, երկաթյա կեռի հետ բախման արդյունքում վնասվածք ստացավ։ Ֆուտբոլիստը շտապ բուժօգնության կարիք ուներ, բայց բրազիլացիները պահանջեցին ուելսցի մրցավար Գրաֆֆիտսին խաղը սկսել սահմանված ժամանակին. արդյունքում արդեն 4-րդ րոպեին Ադեմիրը Զիզինիոյի փոխանցումից հետո գրավեց արդեն թուլացած Հարավսլավիայի դարպասը։ Հավանաբար, որպեսզի ինչ-որ կերպ վերականգնի արդարությունը, մրցավարը չեղարկեց Զիզինիոյի հաջորդ գոլը, բայց Զիզինիոն շուտով նորից գոլի հեղինակ դարձավ, և արդյունքում բրազիլացիները հաղթեցին 2:0 հաշվով, ինչը թույլատրեց նրանց անցնել եզրափակիչ փուլ։ Այնուամենայնիվ առաջնությունը հաղթեց Ուրուգվայը։
Դրանից մեկ տարի առաջ Զիզինիոն հաղթեց Ամերիկայի գավաթը, և հետո մի քանի անգամ ևս մասնակցեց այդ մրցաշարին։
Մարզչական կարիերա և մահ
Բացի վերոնշյալ չիլիական «Աուդաքս Իտալյանո» ակումբում խաղացող մարզչի պարտականությունները կատարելուց, բրազիլացին մարզել է նաև «Բանգու», «Վասկո դա Գամա», Սան Պաուլուի «Ամերիկա» ակումբները և Բրազիլիայի օլիմպիական հավաքականը, որի հետ նա հաղթել է 1967 թվականի Պանամերիկյան խաղերը։ Այնուամենայնիվ, ընդհանուր առմամբ, նրա մարզչական կարիերան այնքան հաջողված չէր, ինչքան խաղայինը։
Զիզինիոն վախճանվել է 2002 թվականին Նիտերոյում` 80 տարեկան հասակում։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Ֆուտբոլի հարձակվողներ
Ուրգուշ
Ուրգուշ (Ургуш, Урғыш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 712 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
5 Seconds of Summer
5 Seconds of Summer (Հայտնի է նաև՝ 5SOS), ավստրալիական փոփ ռոք և փոփ փանք խումբ ։
2013։ LIVE5SOS
2013 թվականի փետրվարի 14-ին հայտարարված էր, որ 5SOS-ը պետք է աջակցեր One Direction-ին իրենց «TAKE ME HOME» համաշխարհային շրջագայության ժամանակ։ Շրջագայությունը մեկնարկեց O2 ARENA-ում (Լոնդոնում) 2013 թվականի փետրվարի 23-ին։ 5SOS-ը միացավ 1D-ին Մեծ Բրիտանիայի, ԱՄՆ-ի, Նոր Զելանդիայի, նաև իրենց հայրենի քաղաքում՝ Սիդնեյում տեղի ունեցած շոուների ժամանակ։
Արտաքին հղումներ
Կատեգորիա:Փոփ-փանք խմբեր Կատեգորիա:2011 հիմնադրված երաժշտական խմբեր Կատեգորիա:NME Awards մրցանակի դափնեկիրներ
Դան գաո
Դան գաո (Dan gao, Đàn gáo), վիետնամական ազգային լարային երաժշտական գործիք։ Այն օգտագործվում է վիետնամական նվագախմբերում։ Ստեղծվել է հարավային Վիետնամում։
Կատեգորիա:Լարային երաժշտական գործիքներ Կատեգորիա:Վիետնամական երաժշտական գործիքներ
Զարուհի Քավալջյան
Կենսագրություն
Զարուհի Քավալջյանը ծնվել է 1877 թվականին Թուրքիայի Ադապազար քաղաքում՝ բժիշկ Սերոբ Քավալջյանի ընտանիքում։ 1898 թվականին ավարտել է Ադապազարի Ամերիկյան իգական քոլեջը և նույն թվականին մեկնել ԱՄՆ, քանի որ Օսմանյան պետությունում կանաց արգելված էր բժշկություն ուսումնասիրել։ 1903 թվականին Քավալջյանն ավարտել է Իլինոյսի համալսարանի բժշկական ֆակուլտետը և 1904 թվականին վերադարձել Ադապազար։ Որոշ ժամանակ հոր հետ աշխատել է որպես բժիշկ, միաժամանակ կենսաբանություն է դասավանդել Ամերիկյան քոլեջում։
Առաջին համաշխարհային պատերազմի տարիներին աշխատել է վիրավորներին և տուժածներին օգնություն ցույց տվող հաստատություններում։ Երբ 1921 թվականին Ադապազարի Աղջիկների ամերիկյան քոլեջը Պոլիսի Սկյուտար թաղամաս է փոխադրվել, Զարուհին նույնպես տեղափոխվել է Ստամբուլ ։
Բժշկությանը զուգահեռ Զարուհի Քավալջյանը դասավանդել է Սկյուտարի Ամերիկյան իգական քոլեջում, որտեղ հայտնի է եղել Դոկտոր Քավալ անվամբ, քանի որ պոլսահայությանը պարտադրվել էր փոխել իրենց հայկական անունները։
Մահ
Մահացել է 1969 թվականի հունիսի 10-ին։ Թաղված է Ֆերիկյոյի հայկական բողոքական գերեզմանատանը ։
Ծանոթագրություններ
Կատեգորիա:Հայ բժշկուհիներ Կատեգորիա:Թուրքահայեր Կատեգորիա:Հայերն Օսմանյան կայսրությունում Կատեգորիա:Հայ մանկավարժներ
Բյալոգարդ
Բյալոգարդ (Białogard, pronounced, |b|J|a|'|ł|o|g|a|r|t, Belgard, ; Pomeranian: Biôłogard, պատմականորեն՝ Pomořský Bělehrad ), քաղաք Լեհաստանում՝ Արևմտա-Պոմորյան վոևոդության նույնանուն պովյատում (շրջանում), որի վարչական կենտրոնն է։ Ունի քաղաքային գմինայի (համայնքի) կարգավիճակ։ Զբաղեցնում է 25,72 քառակուսի կիլոմետր տարածք ։ Բնակչության թվաքանակը 2011 թվականի տվյալներով եղել է 24 716 , 2021 թվականի հունիսի 30-ի տվյալներով՝ 23 811 , այդ նույն տարվա դեկտեմբերի 31-ի տվյալներով՝ 23.614 (այդ ցուցանիշով իններորդ տեղն է զբաղեցրել վոևոդությունում) ։ Բնակչության միջին խտությունը կազմել է 918 մարդ/կմ2։
Միջին Պոմերանիայի կարևորագույն երկաթուղային հանգույցն է, որը միմյանց է կապում Կոլոբժեգն ու Պիլան, Գդանսկն ու Ստարգարդը։ Բացի այդ, առևտրական կենտրոն է, ունի հացահատիկի մեծ շտեմարան։
Բնակչություն
Բնակչության թվաքանակը 2017 թվականի տվյալներով եղել է 24 368 :Բնակչության միջին խտությունը կազմել է 947 մարդ/կմ2:։
Պատմություն
Հնագիտական պեղումների արդյունքները վկայում են, որ քաղաքի ներկայիս տեղում բնակավայր հիմնվել է դեռևս 8-րդ դարում։ 10-րդ դարում արդեն այն դարձել էր միջազգային առևտրի կարևոր կենտրոն՝ գտնվելով հյուսիս-հարավ և արևելք-արևմուտք ուղղություններով առևտրական ճանապարհների խաչմերուկում։
Քույր քաղաքներ
Բյալոգարդի քույր քաղաքներն են ՝
Արտաքին հղումներ
Կատեգորիա:Լեհաստանի քաղաքներ Կատեգորիա:Լեհաստանի համայնքներ Կատեգորիա:Լեհաստանի բնակավայրեր Կատեգորիա:Պատմական քաղաքներ
Սենդհիլ Ռամամուրթի
Սենդհիլ Ռամամուրթի (Sendhil Ramamurthy, செந்தில் ராமமூர்த்த, ), ամերիկացի դերասան, հայտնի է Հերոսները և Գաղտնի գործողություններ հեռուստասերիալներում կատարած դերերով։
Կենսագրություն
Սենդհիլը ծնվել է 1974 թվականի մայիսի 17 -ին Չիկագոյում՝ Իլինոյս նահանգում, Բանգալորից (Հնդկաստան) եկած բժիշկների ընտանիքում։ Նրա հայրը կաննադացի է, իսկ մայրը թամիլացի։ 1991 թվականին Սենդհիլն ավարտել է Տեխաս նահանգի Սան Անտոնիոյի դպրոցը։ Հետո ընդունվել է Թաֆթս համալսարանի բժշկական ֆակուլտետ, որպեսզի գնա իր ծնողների հետքերով, ինչպես և իր քույրը։
Ռամամուրթին խոսում է անգլերեն և կաննադերեն։
Ամուսնացած է դերասանուհի Օլգա Սոսնովսկայի հետ, ունեն երկու երեխա։
Կարիերա
Լոնդոնի բեմական արվեստի Ակադեմիան (Webber Douglas Academy of Dramatic Art) 1999 թվականին ։
2000 թվականին NBC հեռուստալիքի աստվածաշնչյան պատմությունների վրա հիմնված «Երկրի ստեղծումը» ներկայացման մեջ խաղացել է Ադամի դերը։ Հերոսները հեռուստասերիալում խաղացել է Մոհինդեր Սուրեշի դերը։ Գաղտնի գործողություններ հեռուստասերիալում խաղացել է ինքնահավան ԿՀՎ գործակալ Ջեյ Ուիլկոքսի դերը ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Թաֆթս համալսարանի շրջանավարտներ
Երկու հրանոթ
«Երկու հրանոթ» (2 Guns), ռեժիսոր Բալտազար Կորմակուրի կատակերգական, դետեկտիվ մարտաֆիլմը Բլեյք Մաստերսի սցենարով։ Գլխավոր դերերում՝ Մարկ Ուոլբերգ և Դենզել Վաշինգտոն։ Պրեմիերան ԱՄՆ-ում տեղի է ունեցել 2013 թվականի օգոստոսի 16-ին ։
Սյուժե
Թմրամիջոցների օգտագործման դեմ պայքարի գործակալին (Դենզել Վաշինգտոն) և ռազմածովային հետախուզության ավագին (Մարկ Ուոլբերգ), որ այլ անվան ներքո գտնվում են նարկոկարտելում, հանձնարարվում է թալանել բանկը, որը մաֆիան օգտագործում է փող լվանալու համար։ Կողոպուտից հետո զույգը պարզում է, որ իրենց գողացած 43 միլիոն դոլար գումարը պատկանում է կենտրոնական հետախուզական վարչությանը, այլ ոչ թե մաֆիային և որոշում են պարզել, թե ով է իրենց դեմ գործում։
Նկարահանումներ
Ֆիլմը նկարահանվել է Լուիզիանայում և Նյու Մեքսիկոյում 2012 թվականի հունիսի 11-ից օգոստոսի 14-ը ։
Արտաքին հղումներ
Կատեգորիա:2013 ֆիլմեր Կատեգորիա:Բալտազար Կորմակուրի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան կոմիքսների էկրանավորումներ Կատեգորիա:Universal Pictures ֆիլմեր Կատեգորիա:Անգլերեն ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր թմրանյութերի մասին
Տոռեսիլիա սոբրե Ալեսանկո
Տոռեսիլիա սոբրե Ալեսանկո (Torrecilla sobre Alesanco), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 4,36 կմ2 տարածք։ Բնակչությունը կազմում է 44 մարդ (2010 թվականի տվյալներով)։ Գտնվում է պրովինցիայի վարչական կենտրոնից 37 կմ հեռավորության վրա։
Կատեգորիա:Լա Ռիոխայի (Իսպանիա) մունիցիպալիտետներ
Մամեդհասան Հաջինսկի
Մամեդհասան Ջաֆարկուլի օկլի Հաջինսկի (Məmmədhəsən Cəfərqulu oğlu Hacınski, ), Ադրբեջանի պետական և քաղաքական գործիչ, Ադրբեջանի Ժողովրդավարական Հանրապետության ներքին գործերի (1918 թ. մայիսի 28 - 1918 թ. հոկտեմբերի 6), ֆինանսների (1918) և արտաքին գործերի (1919 թ. դեկտեմբերի 22 - 1920 թ. փետրվարի 15) նախարար ։
Կենսագրություն
Մամեդհասան Հաջինսկին ծնվել է 1875 թվականի մարտի 3-ին Բաքվում։ Միջնակարգ կրթությունը ստացել է Բաքվի իրական դպրոցում։ Դպրոցն ավարտելուց հետո ընդունվել է Պետերբուրգի տեխնոլոգիական ինստիտուտ։ Ավարտել է ինստիտուտը 1902 թվականին։ Որոշ ժամանակ աշխատել է որպես ինժեներ, Շամսի Ասադուլլաևի Մոսկվայում գտնվող գործարանում։ 1908 թվականին վերադառնալով Բաքու, նա մասնակցել է շինարարական աշխատանքներին։ 1913 թվականին ղեկավարել է Բաքվի քաղաքային գրասենյակը։ Նա առանձնահատուկ ուշադրություն է դարձրել Շիրվանշահների պալատին՝ հաճախ առաջարկներ ներկայացնելով պալատի վերականգնման և պաշտպանության համար։ 1902-1917 թվականներին եղել է Բաքվի քաղաքային դումայի անդամ։ Նա «Հումմեթ» և «Նաշրի-մաարիֆ» ընկերությունների հիմնադիրներից մեկն էր։ Նա Կովկասյան Մուսուլմանական բարեգործության կենտրոնական կոմիտեի ղեկավարներից մեկն էր։ Նա Մուսավաթի առաջին անդամներից էր։ 1917 թվականին նա հայտարարել է հրապարակավ, Բաքվում անցկացվող Կովկասի մուսուլմանականների կոնգրեսը ։
Նա ծառայել է որպես Կովկասի Կոմիսարիատի առևտրի և արդյունաբերության հարցերով հանձնակատարի տեղակալ։ Նա Անդրկովկասի սեյմի անդամ էր։ Նա Մամեդ Էմին Ռասուլզադեի հետ միասին Անդրկովկասի Սեյմի վեց առանցքային ներկայացուցիչներից էին, որը ներկայացնել են Ադրբեջանի Դեմոկրատական Հանրապետությունը Բաթումի պայմանագրում։
Նա նշանակվել է ԱԺՀ առաջին արտաքին գործերի նախարար։ 1918 թվականի հոկտեմբերի 6-ին նշանակվել է ֆինանսների նախարար։ 1930 թվականին Հաջինսկին ձերբակալվել է։ Մահացել է 1931 թվականին։
Հաջի Մուրադ Յագիզարով
Հաջի Մուրադ Հաջի Ահմեդ Յագիզարով (Hacı Murad Hacı Əhməd oğlu Yagizarov, ), թատրոնի և կինոյի ադրբեջանցի դերասան, Ադրբեջանական ԽՍՀ ժողովրդական արտիստ, Ադրբեջանական ԽՍՀ պետական մրցանակի դափնեկիր, Հումայի մրցանակի դափնեկիր, Ադրբեջանի պետական ռուսական դրամատիկական թատրոնի դերասան ։
Կենսագրություն
Հաջի Մուրադ Յագիզարովը ծնվել է 1939 թվականի օգոստոսի 18-ին Բաքվում։ Դպրոցում սովորելու ընթացքում նա աշխատել է դրամա ասոցիացիայում։ Հայտնի դերասան Ալեսկեր Ալեքպերովը խորհուրդ տվեց նրան ընդունվել թատերական ինստիտուտ։ 1958-1962 թվականներին սովորել է Ադրբեջանի պետական արվեստի ինստիտուտի դերասանական ֆակուլտետում։ 1962 թվականից աշխատում է Սամեդ Վուրգունի անվան ռուսական դրամատիկական թատրոնում ։
Ծանոթագրություններ
Կատեգորիա:Ադրբեջանցի դերասաններ Կատեգորիա:Թատրոնի դերասաններ Կատեգորիա:Ադրբեջանական ԽՍՀ ժողովրդական արտիստներ
Լևիս (Կեմի վտակ)
Լևիս (Левис), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կեմ գետի աջ ափին՝ 21 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ագնես (վեպ)
«Ագնես» (Agnes), շվեյցարացի գրող Պետեր Շտամի գերմաներեն վեպը, որը գրվել է 1998 թվականին և նրա գրական դեբյուտն է ։ Գիրքն առաջին անգամ գերմաներեն հրատարակվել է 1998 թվականի օգոստոսի 1-ին, պատմում է անանուն հասակավոր մարդու և նրա կես տարիքն ունեցող երիտասարդ Ագնեսի սիրո մասին ։
2012 թվականին գիրքը հարմարեցվել է ռադիոներկայացման համար, «Ագնես» վեպը թատերական պիես է դարձրել Քրիստիան Պապկը ։ Գիրքը թարգմանվել է 23 լեզվով։
Հայերեն տպագրվել է 2017 թվականին «Զանգակ» հրատարակչությունում, թարգմանիչ՝ Գայանե Գինոյան ։ Վեպի թարգմանությունը 2017 թվականի օգոստոսին Հայաստանում ամենավաճառված գրքերից է եղել ։
Արտաքին հղումներ
Կատեգորիա:1998 վեպեր Կատեգորիա:20-րդ դարի գրականություն Կատեգորիա:Պետեր Շտամի վեպեր Կատեգորիա:Գերմաներեն վեպեր Կատեգորիա:Զանգակ հրատարակչության գրքեր
Ղարա-Հուսեին
Ղարա-Հուսեին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պեսկի (գյուղ, Կոզելշչինայի շրջան)
Պեսկի (Піски), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Պեսկի գյուղում բնակվում էր 489 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Իսպանիայի հանրային հեռուստատեսություն
Televisión Española(Իսպանիայի Հեռուստատեսություն;հապավումը՝ TVE), Իսպանիայի պետական հեռուստաընկերություն, պատկանում է պետական խոշոր RTVE մեդիահոլդինգին։ Ընկերությունը հիմնվել է 1956 թվականի հոկտեմբերի 28-ին ։
Ծանոթագրություններ
Կատեգորիա:Իսպանիայի հեռուստաընկերություններ Կատեգորիա:RTVE Կատեգորիա:Իսպանալեզու հեռուստաալիքներ
TVE
(1232) Կորտուզա
(1232) Կորտուզա (Cortusa), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Կառլ Ռեյնմուտի կողմից Հայդելբերգում ։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոնստանդին Զ Վահկացի
Կոստանդին Զ Վահկացի, Ամենայն Հայոց կաթողիկոս 1430 թվականից։ Հաջորդել է Պողոս Բ Գառնեցուն։ Ծննդյան թիվն անհայտ է։ Մահացել է թունավորումից 1439 թվականին Սիս քաղաքում։
Նախապես Երուսաղեմի Սբ. Հակոբյանց վանքի միաբան, լուսարարապետ։ 1413 թվականին Կաֆա կատարած ուղևորությունից հետո անդամագրվել է Սսի կաթողիկոսարանի միաբանությանը և եղել է Սսի կաթողիկոսական աթոռի նշանավոր միաբաններից։
Կաթողիկոսական գահ բարձրանալով՝ Կոստանդին Զ Վահկացին նախևառաջ փորձել է վերականգնել Սսի Հայոց կաթողիկոսության Ամենայն Հայոց տիտղոսի իրավունքները։ Քանզի այդ ժամանակ Հայաստանում և Կիլիկիայում քաղաքական անիշխանություն էր տիրում, Հայոց հայրապետը ջանում էր Սսի Հայոց կաթողիկոսությունը վերստին դարձնել համահայկական կրոնական կենտրոն, վերադարձնել Հայոց եկեղեցու թեմակալ առաջնորդների ձեռնադրության և օծման իրավունքը։ Այս ճանապարհով նա փորձում էր Հայոց եկեղեցու ներսում ստեղծել կառավարման միակենտրոն համակարգ, և սա էր պատճառը, որ 1430 թվականին Կոստանդին Ա Վահկացին Մկրտիչ Նաղաշին ձեռնադրոմ է Ամիդի (Դիարբեքիր) թեմակալ առաջնորդ։ Իսլամի աճող վտանգը պատճառ հանդիսացավ, որ կրկին քննարկվի քրիստոնյա եկեղեցիների միության հարցը։ Այս խնդրի կենսագործումն իր ձեռքը վերցրեց Եվգենիոս Դ պապը (1431-1441)։ Քրիստոնեական եկեղեցիների միավորման համար ժողովը հրավիրվել էր 1438 թվականի հունվարին Ֆերրարա քաղաքում և շարունակվեց Ֆլորենցիայում։ Հայոց պատվիրակությունը Ֆլորենցիա հասավ1439 թվականի օգոստոսին, երբ արդեն ընդունվել էր միաբանության հռչակագիրը։ Քանի որ հայ պատվիրակությունը չէր մասնակցել հռչակագրի ընդունմանը, ապա Եվգենիոս Դ պապը հայ-հռոմեական եկեղեցիների միավորման համար 1439 թվականի նոյեմբերի 22-ին ընդունեց հատուկ կոնդակ. «Հրահանգ առ հայս»։ Իրականում հայ-հռոմեական եկեղեցիների միավորում տեղի չունեցավ և «հռչակագիրը» մնաց թղթի վրա։ Մինչև պատվիրակության վերադարձը կաթողիկոսը թունավորմամբ արդեն մահացել էր։
Կաթողիկոսական գահին Կոնստանդին Զ Վահկացուն հաջորդել է Գրիգոր Թ Մուսաբեկյանցը։
Գրականություն
Կատեգորիա:Ամենայն Հայոց Կաթողիկոսներ
Համացանցը Նորվեգիայում
Նորվեգիայի համացանցային ոլորտ հսկայական առաջընթաց է գրանցել և ընդգրկել է երկրի գրեթե բոլոր ոլորտները։ Նորվեգիան հանդիսանում է առաջին ոչ անգլախոս երկիրը, որտեղ սկսել է գործել համացանցը։ 1971 թվականին Նորվեգիայի սեյսմիկ հետազոտությունների ինստիտուտը (NORSAR) «ARPANET» համակարգչային կապի միջոցով Հելերում միացավ ամերիկյան SDAC սեյսմիկ կենտրոնի հետ։ Այդ նախագծի նպատակն էր միջուկային զենքի չտարածման պայմանագրի կետերի կատարման վերահսկումը ԽՍՀՄ-ի նկատմամբ ։
Նորվեգիայում գրանցված է վերին մակարդակի «.no» ազգային դոմենը։ Գործում է նաև տեղական համացանցային տրաֆիկի փոխանցման «NIX» կենտրոնը, որը տեղակայված է մայրաքաղաք Օսլոյում։
Ծանոթագրություններ
Կատեգորիա:Համացանցը Նորվեգիայում
Ցել
Ցել, ցելադաշտ, գյուղատնտեսական հողատեսք, ցանքաշրջանառության դաշտ, վարած հող, որն ամբողջ վեգետացիայի (կամ դրա մի մասի) ընթացքում չի զբաղեցվում ցանքերով։ Համարվում է Հողի բերրիության բարձրացման, խոնավության և սննդանյութերի կուտակման, մոլախոտերի ոչնչացման բերքատվության բարձրացման արդյունավետ ագրոտեխնիկական միջոցառում։ Ցելի շրջափուլի սևահողերում կարող են կուտակվել մինչև 400–500 մգ նիտրատներ (NO3, 1 կգ-ում) և մեկ հեկտարի (2 մ շերտում) հաշվով՝ մինչև 600 տ ջուր։
Ցելը ստորաբաժանվում է մաքուր, որի տեսակներից է սև ցելը (դրա մշակումը սկսում են ամռանը կամ աշնանը նախորդող կուլտուրայի բերքահավաքից հետո), վաղ ցելում (հողը վարում են հաջորդ տարվա գարնանը), կուլիսային ցել (եգիպտացորենի, արևածաղիկի, մանանեխի և այլ բարձրացողուն բույսերի շարքերից ստեղծվում են կուլիսներ ցելում՝ ձյան կուտակման նպատակով) և զբաղված ցելի՝ ցելադաշտում մշակվում են կարճ վեգետացիայի շրջան ունեցող բույսեր։ Դրա տեսակներից է կանաչ պարարտացման ցելը (սիդերալ), որտեղ աճեցնում են սիդերատներ (լուպին, հլածուկ, իշառվույտ, շամբալա, մաշ, վիկ, շաբդար և այլն)։
Սևահող ցել վարում են գարնանը, իսկ ամռանը մշակում են նույն կերպ, ինչ սև ցելը։
Զբաղված ցելերը կիրառվում են խոնավությամբ լավ ապահովված շրջաններում։ Ցելադաշտում վեգետացիայի սկզբից աճեցնում են վաղահաս պարենային կամ կերային կուլտուրաներ, որոնց բերքահավաքը կատարվում է աշնանացանների ցանքից 3-4 շաբաթ առաջ։ Զբաղված ցելի հիմնական մշակությունը (եթե ունի հզոր վարելաշերտ) կատարվում է խորը՝ 25-27 սմ, իսկ սակավազոր հողերի վարը՝ պակաս խորությամբ։ Պարարտացվում, է օրգանական և հանքային պարարտանյութերով, զբաղեցնող կուլտուրաների ցանքերում կատարվում է սնուցում, միջշարքային կուլտիվացումներ, պայքար մոլախոտերի դեմ։ Բերքահավաքից հետո դաշտը նախապատրաստվում է աշնանացանի համար։ Կանաչ պարարտացման ցելերում աճեցվող կուլտուրաները պետք է ցանել վաղ ժամկետներում առաջնությունը տալով աշնանացաններին։ Սիդերատների վարածածկումը կատարվում է ծաղկման կամ կանաչ ունդերի փուլում։ 3 շաբաթ անց դաշտը սկավառակվում է, իսկ աշնանացանի ցանքից 3-4 շաբաթ առաջ դաշտը կրկնավարում են։ Եթե սիդերատը լրիվ չի քայքայվել, ապա կրկնավարը փոխարինվում է խորը փխրեցմամբ։ Նախացանքային կուլտիվացումից հետո կատարվում է ցանքը։
Հնագույն ժամանակներից եղել է հողի բերրիության պահպանման, հացահատիկային բույսերի բերքատվության որոշակի մակարդակի ապահովման առավել մատչելի եղանակներից և հիշատակվել է անտիկ հեղինակների (Կատոն, Վառոն, Կոլոմելա, Պլինիոս)՝ գյուղատնտեսությանը վերաբերող աշխատություններում։
Կատեգորիա:Գյուղատնտեսություն
Մարմաշեն (Շիրակի մարզ)
Մարմաշեն (նախկին անվանումը` Վերին Ղանլիջա), գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից 1 կմ հյուսիս-արևմուտք, Ախուրյան գետի ձախ կողմում։ Վերանվանվել է Մարմաշեն 1946 թվականի ապրիլի 26-ին ։
Բնակչություն
Ըստ ՀՀ 2011 թ. մարդահամարի արդյունքների` Մարմաշենի մշտական բնակչությունը կազմել է 2032, առկա բնակչությունը` 2028 մարդ ։ 1831 թվականից մինչ օրս բնակիչները հայեր են, որոնց նախնիները 1828-1830 թթ.-ին գաղթել են Կարսից, Դերջանից և Մուշից։
Մարմաշենի բնակչության փոփոխությունը ժամանակի ընթացքում` ստորև.
Պատմամշակութային կառույցներ
Գյուղից 1 կմ հյուսիս-արևմուտք` Ախուրյան գետի ձախ ափին գտնվում է Մարմաշենի վանքը։ Մարմաշենից հարավ գտնվում են Տիրաշեն բնակատեղին, համանուն ամրոցը և դամբարանադաշտը (մ.թ.ա. 2-րդ հզմ.-X դար)։
Տես նաև
Կատեգորիա:Ախուրյանի շրջան Կատեգորիա:Շիրակի մարզի գյուղեր
Ալբերտ Հովհաննիսյան
Ալբերտ Արտակի Հովհաննիսյան, Հայաստանի զինված ուժերի զինծառայող, կրտսեր սերժանտ, Հայ-ադրբեջանական պատերազմի մասնակից, զոհվել է մարտական գործողությունների ժամանակ, հետմահու պարգևատրվել է Արցախի «Արիության համար» մեդալով։ Ալբերտ Հովհաննիսյանի նկարը պատերազմից նրան շատերի համար հայտնի է դարձրել։
Կենսագրություն
2020 թվականի հունվարի 13-ին զորակոչվել է հայկական բանակ։ Եղել է կրտսեր սերժանտ։
Արժանացել է երկու շքանշանի` ՊՆ հրետանու 3-րդ դասային կարգի մասնագետի և հրետանավորի։ Զոհվել է Հայ-ադրբեջանական պատերազմում 2020 թվականի հոկտեմբերի 8-ին ։ Հուղարկավորվել է Եռաբլուր զինվորական պանթեոնում։
2020 թվականի հոկտեմբերի 8-ին Արցախի նախագահ Արայիկ Հարությունյանը զոհված Ալբերտ Հովհաննիսյանին հետմահու պարգևատրվել է «Արիության համար» մեդալով ։
Որդու մահից հետո հերոսի հայրը՝ Արտակ Հովհաննիսյանը, իր անձնական մեքենան նվիրել է Հայոց բանակին ։
2020 թվականի դեկտեմբերի 22-ից «ՀայՓոստ» ՓԲԸ-ն թողարկում է 5000 ՀՀ դրամ արժողությամբ նվիրատվության կտրոն, որտեղ պատկերված է Ալբերտ Հովհաննիսյանը։ Վաճառքից գոյացած հասույթն ուղղվում է «Զինծառայողների ապահովագրության հիմնադրամ»-ի միջոցով իրականացվող նախագծերին ։
Զոզ Հովսեփյանը գիրք է գրել «Ալբերտը հրետանու աստված» վերնագրով, որը պատմում է պատերազմում անմահացած քաջորդի Ալբերտ Հովհաննիսյանի մասին։ Վեպի մյուս հերոսները նույնպես իրական են՝ Ժորը, Ռաֆոն, Ալիկը, հայր սուրբը, հրամանատարն ու իր սիրելին։ Գործողությունները ծավալվում են սեպտեմբերի 27-ի առավոտից սկսած։ Այնուհետև հիշողությունների ձևով անդրադարձ է կատարվում Ալբերտի կյանքի ուշագրավ փաստերին, որոնց միջոցով ընթերցողը որոշ չափով բացահայտում է երեխա, պատանի, զավակ, զինվոր և Աստծուն հավատացող Ալբերտին։
Արցախի հերոս
2021 թվականի հոկտեմբերի 19-ին՝ Հրետանավորի օրը, Արցախի Հանրապետության նախագահ Արայիկ Հարությունյանի հրամանագրի համաձայն՝ հայրենիքի պաշտպանության ու անվտանգության ապահովման գործում Արցախի Հանրապետությանը մատուցած բացառիկ ծառայությունների, ցուցաբերած մասնագիտական սխրանքի համար Արցախի Հանրապետության Պաշտպանության բանակի N զորամասի Դ-30 հրետանային դիվիզիոնի 2-րդ հրետանային մարտկոցի 4-րդ հրանոթի հրամանատար, կրտսեր սերժանտ Ալբերտ Արտակի Հովհաննիսյանը հետմահու արժանացել է Արցախի հերոս բարձրագույն կոչման ։
Արտաքին հղումներ
Կատեգորիա:44-օրյա պատերազմի մասնակիցներ հայկական կողմից Կատեգորիա:Արիության մեդալակիրներ
Յուրի Անտոնով
Յուրի Միխայիլի Անտոնով (Юрий Михайлович Антонов, ), խորհրդային և ռուս կոմպոզիտոր, էստրադային երգիչ և բանաստեղծ։ Ռուսաստանի Դաշնության ժողովրդական արտիստ (1997) :
Խորհրդային շրջան
Ծնվել է 1945 թվականին, Տաշքենդում՝ զինվորականի ընտանիքում, որտեղ 1944 թվականի ամռանը արձակուրդ եկավ նրա հայրը՝ Միխայիլ Անտոնի Անտոնովը (զինվորական, պատերազմի ժամանակ կռվել է առանձին բիրիգադում)։ Հայրենական պատերազմից հետո նրա հայրը մեկնել է Բեռլին ծառայելու, որտեղ 1944 թվականին ծնվում է նրա քույրը՝ Ժաննա Անտոնովան ։
Ծառայությունից հետո նրա հայրը տեղափոխվել է Բելառուս, որտեղ ծառայել է տարբեր կայազորերում։ Այնուհետև Անտոնովների ընտանիքը տեղափոխվում է Բելառուսի մի փոքրիկ քաղաք, որտեղ զինկոմիսարիատը տեղափոխել էր նրա հորը։ Այս քաղաքում սկսվում է Յուրի Անտոնովի երաժշտական գործունեությունը։ Մայրը նրան տանում է երաժշտական դպրոց՝ ժողովրդական գործիքների բաժին։ Նա իր կարիերան սկսում է 14 տարեկանում, երբ աշխատում է որպես երգչախմբի առաջնորդ և դրա համար ստանում էր 60 ռուբլի։ Ուսանողական տարիներին նա հավաքում է երաժշտական ջազային խումբ, որը հանդես է գալիս տեղի մշակույթի տանը։ 1963 թվականին՝ երաժշտական քոլեջն ավարտելուց հետո, Յուրի Անտոնովը սկսում է աշխատել Մինսկի մանկական երաժշտական դպրոցում (այդ ժամանակ այդտեղ ապրում էին նրա ծնողները)։ Այնուհետև նա աշխատել է որպես գործիքային մենակատար Բելառուսի ֆիլհարմոնիայում։ 1964 թվականին հոկտեմբերի նա զորակոչվել է խորհրդային բանակ։ Ծառայությունից վերադառնալուց հետո շարունակել է աշխատանքը ֆիլհարմոնիկում որպես «Տոնիկա» խմբի տնօրեն։ Ստեղծագործական կյանքի այս ժամանակահատվածում Յուրի Անտոնովի խմբում կիթառահար էր Սվերլովսկից Մինսկ տեղափոխված Վլադիմիր Մուլյավինը։ 1969 թվականին Յուրի Անտոնովին հրավիրում են աշխատելու Լենինգրադի հայտնի «Երգող կիթառ» խմբում։ Այս թիմը Յուրի Անտոնովին դարձնում է երգիչ։ Այստեղ Յուրի Անտոնովը հնչեցրեց իր առաջին հեղինակային երգերը «Օդանավակայան», «Որտե՞ղ է քաջությունը», «Կանգ առ, զինվորների չեն կրակում» (Ալբերտ Ազիզովի խոսքերով), «Մի երիտասարդություն և կարմիր աղջիկ» (Օլեգ Ժուկովի խոսքերով), «Եթե դու սիրում ես» (Լեոնիդ Դերբենովի խոսքերով)։ 1970 թվականին նա տեղափոխվել է Մոսկվա։ Աշխատել է որպես մենակատար-վոկալիստ հայտնի «Добры Молодцы», ապա «Ժամանակակից» խմբերում (1971-1975) (Էդիտ Ռոզների նախկին խումբը), եղել է տնօրեն Մոսկվայի երաժշտության տանը։ Իր հեղինակային սկավառակ Դավիթ Տուխմանովը ինչպես գեղեցիկ աշխարհ (1972)։ 1973 թվականին Յուրի Անտոնովը թողարկեց իր առաջին դիսկը «Երաժշտություն» անվանմամբ, իր «Ժամանակակից» օրգեստրի երգով (բառերը՝ Պավել Լեոնիդովի), այլ ձևով ձայնասկավառակը կոչվել է՝ երգ «Մի տխրիր, խնդրիր»), «Դե, ինչ պետք է անել նրա հետ» երգը (բառերը՝ Լոնիդ Դերբենյովայի), «У берёз и сосен» երգը (խոսքը՝ Իգոր Շաֆերանի)։ 1975 թվականին Յուրի Անտոնովը և «Լավ երիտասարդներ» խումբը հասել են մեծ բարձունքների, «Ինչի համար», «Ոչ, ոչ ես», «Несёт меня течение» երգերով։ «Զվարճալի տղաներ» խումբը աձաջին անգամ ձայնագրվել է Յուրի Անտոնովի «Եթե դու սիրում ես», «Դե ինչ պետք է անել նրա հետ» (խոսքերի հեղինակ Լ. Դեբրենյով) (1937), «Ինչի համար» (խոսքերի հեղինակ՝ Տ. Սաշկ), «Հանդիպում» (խոսքերի հեղինակ՝ Լ. Դեբրենյով) (1978)։